Per Olov Jansson

Per Olov Jansson (22. huhtikuuta 1920 Helsinki – 7. helmikuuta 2019 Vantaa) oli suomenruotsalainen taidevalokuvaaja ja kirjailija. Hän oli kuvanveistäjä Viktor Janssonin ja taidegraafikko Signe Hammarsten-Janssonin poika ja Tove Janssonin nuorempi ja Lars Janssonin vanhempi veli. Hän teki valokuvakuvituksen Toven viimeiseen muumikirjaan Outo vieras Muumitalossa. 

1950-luvulla hän toimi yhdessä Larsin kanssa ilmakuvaajana yhtiössä nimeltä Aerofoto. Pitkästä urastaan huolimatta Janssonin ensimmäinen valokuvanäyttely oli vasta vuonna 2000 hänen 80-vuotispäivänsä kunniaksi.

Jansson, liikanimeltä ”Prolle”, oli myös sukeltaja.  Hän on Sukeltajaliiton kunniajäsen numero 1. Hän keskittyi sukeltajana kehittämään erityisesti vedenalaista suunnistusta. Toinen hänelle tärkeä sukelluksen sivurönsy oli kullan kaivaminen imurin avulla matalassa vedessä  Liiton suunnistuskiertopalkinto kantaakin nimeä Prollen Paalu. Jansson, hänen poikansa Peter ja tämän poika Olli Pekka suorittivat yhdessä Suomen tiettävästi ensimmäisen kolmen sukupolven sukelluksen vuonna 1980.

Teoksia 
 Samuel Paldan, borgare i Helsingfors. Söderström, Helsingfors 1945, suomeksi nimellä Samuel Paldan : helsinkiläinen porvari. Otava 1946
 Bok med lyckligt slut. Söderström, Helsingfors 1946
 Svenska gillets i Finland historia 1887–1947 : sammanställd av styrelsen till 60-årsjubileet. Svenska gillet, Helsingfors 1947
 Doktor Berglind besluter bli gammal. Söderström, Lovisa 1948

Käännöksiä 
 Harald Peter Gutherz : Operett i Wien : roman ; bearbetning efter filmen med samma namn av Willi Forst och Axel Eggebrecht ; översättning av Per Jansson. Söderström, Helsingfors 1945
 Alli Walli : Två vårar ; översättning från finskan av Per Jansson. Söderström, Helsingfors 1945 (alkuteos Toukokuusta toukokuuhun)
 Klaus Holma : De unga i det gamla huset. Hökerberg, Stockholm 1945
 Alf Crostøl : Ingenting har hänt ; svensk översättning av Pär Jansson. Söderström, Borgå 1947
 Irja Salla : Sömngångerskan : roman. Söderström, Helsingfors 1947 (alkuteos Unissakävijä)
 Adolf Molnár : Väg utan mål ; översättning från författarens tyska manuskript av Per Jansson. Söderström, Helsingfors 1947

Lähteet

Aiheesta muualla 
 Per Olov Janssonin muistokirjoitus Helsingin Sanomissa

Viitteet 

Suomalaiset valokuvaajat
Suomenruotsalaiset kirjailijat
Suomalaiset sukeltajat
Vuonna 1920 syntyneet
Vuonna 2019 kuolleet